Kalev Lillo

Kalev Lillo (sündinud 30. novembril 1966 Tartus) on Eesti poliitik. Ta oli aastatel 1995–1996 Valga abilinnapea, 1996–1999 Jõgeva linnapea ning 2011–2015 XII Riigikogu liige. Lillo kuulub 1998. aastast Reformierakonda.

Elulugu
Ta lõpetas aastal 1985 Tartu 10. Keskkooli ja aastal 1992 Tartu Ülikooli füüsika õpetajana. Ta on Korporatsioon Rotalia vilistlane.

1990–1991 töötas ta Tallinna 32. Keskkoolis õpetajana. 1995–1996 oli Valga abilinnapea ja 1996–1999 Jõgeva linnapea.

1999–2000 oli ta Eesti Meteoroloogia ja Hüdroloogia Instituudi peadirektori nõunik ja 2001–2003 regionaalministri nõunik. 2006–2011 oli Lillo Eesti Reformierakonna fraktsiooni nõunik.

Kalev Lillo on olnud AS Eesti Loots nõukogu esimees ja Ettevõtluse Arendamise Sihtasutuse nõukogu liige. Täna kuulub ta AS Tallinna Sadama ja Riigi Kinnisvara Aktsiaseltsi nõukokku.

1999. aasta Riigikogu valimistel sai ta 125 häält ja valituks ei osutunud.http://www.vvk.ee/arhiiv/kandidaadi-otsing/?otsi_ajaloost=kalev%20lillo
2011. aasta Riigikogu valimistel kandideeris ta valimisringkonnas nr 4 Harju- ja Raplamaal ning sai 474 häält.http://www.vvk.ee/varasemad/rk2011/election_result_di_5379.html Ta oli üleriigilises nimekirjas 11. kohal, mis tagas talle kompensatsioonimandaadiga pääsu Riigikokku.http://www.vvk.ee/riigikogu-valimised-2011/kandidaadid2011/?id=12655&pid=6758 
2015. aasta Riigikogu valimistel kandideeris ta taas Harju- ja Raplamaal ning sai 168 häält.http://rk2015.vvk.ee/detailed-4.html Ta oli üleriigilises nimekirjas 8. kohal, kuid valituks ei osutunud.http://info.rk2015.vvk.ee/kandidaadid/0/http://rk2015.vvk.ee/elected-members.html

2013. aasta kohaliku omavalitsuse volikogude valimisel kandideeris Lillo Saue linnavolikokku, kuid ei osutunud valituks. Ta sai 11 häält.http://kov2013.vvk.ee/detailed_0728.html

Lillo oli XII Riigikogu majanduskomisjoni liige. Ta kuulus Eesti-Venemaa, Eesti-Hiina ja Eesti-Kirgiisi parlamendirühma.

Skandaalid
1999. aasta augustis jäi Lillo politseile vahele 2,9 promillises joobesJõgeva meer ukerdas purjuspäi tänaval Postimees, 14. august 1999Purupurjus linnapea sattus arestimajja Õhtuleht, 14. august 1999 ja astus seejärel tagasi Jõgeva linnapea ametikohaltJõgeva linnapea astub ise tagasi Delfi, 31. oktoober 2000.

Silver Meikar algatas Reformierakonna rahastamisskandaali, kui väitis, et Kalev Lillo andis talle ümbrikus raha, mille Meikar annetas 2009. ja 2010. aastal Reformierakonnale.Silver Meikar: erakondade rahastamisest. Ausalt. Postimees, 22. mai 2012. 
Kalev Lillo lükkas Silver Meikari väited tagasi, öeldes, et ei ole Meikarile raha andnud.Michal ja Lillo lükkavad Meikari väited tagasi. Postimees, 22. mai 2012. Riigiprokuratuur alustas 22. mail 2012 kriminaalmenetlust karistusseadustiku paragrahvi 402-1 tunnustel, mis näeb ette vastutuse erakonna majandustegevusele ja varale kehtestatud piirangute rikkumise eest.Riigiprokuratuur alustas Meikari väidete kontrollimiseks kriminaalmenetlust. Postimees, 22. mai 2012. Kuna kahtlustus kinnitust ei leidnud, siis uurimine lõpetati.

Isiklikku
Kalev Lillo on abielus, tal on kolm last.(arhiiviversioon) Kalev Lillo (nr 512)

Viited

Välislingid
Kalev Lillo: majandussuhted Kesk-Aasia riikidega vajavad enam tähelepanu
Henri Kõiv: Milliste teenete eest poputab Reformierakond pisikese häältesaagiga Kalev Lillot? Delfi, 2. jaanuar 2015
Kalev Lillo: Paisuv idakaubandus on julgeolekurisk, riik peab sellele käe ette panema
Sinimustvalge võib sügisel riigikogu saali jõuda

Kategooria:Eesti Reformierakonna poliitikud
Kategooria:Jõgeva linnapead
Kategooria:XII Riigikogu liikmed
Kategooria:Tartu Ülikooli füüsika-keemiateaduskonna vilistlased‎
Kategooria:Korporatsioon Rotalia liikmed
Kategooria:Sündinud 1966